open-index/open-wikipedia-markdown huggingface dataset:
The Shard

**The Shard** (eesti keeles 'klaasikild') on 95-korruseline pilvelõhkuja Londonis Southwarkis, mille projekteeris Itaalia arhitekt Renzo Piano.

Hoonet ehitati 2009. aasta märtsist 30. märtsini 2012. Vaateplatvorm avati 1. veebruaril 2013. Kõrgeim elamukorrus asub 72. korrusel.

Thamesi lõunakaldal London Bridge’i piirkonnas asuva hoone 28 alumist korrust on bürooruumid, järgneb kolm korrust restorane ja seejärel 19 korrust hotellitube. 69. korrusel asub vaateplatvorm, mis on tasuline.73. korrusest kõrgematel korrustel asuvad tehnikaruumid kliimaseadmete jms jaoks. Kasulikku pinda on kokku 127 000 m².

Vaateplatvormilt näeb hea ilmaga 70 kilomeetri kaugusele, mistõttu nägemisulatusse jääb ka Prantsusmaa.
## Arhitektuur
Renzo Piano, projekti arhitekt, kavandas Shardi kui Thamesi jõest kerkiva tornisarnase skulptuuri. Inspiratsiooniks olid objekti kõrval asuvad raudteed, 18. sajandi Veneetsia maalikunstniku Canaletto kujutatud Londoni tornid ja purjelaevade mastid. Hoone on ebakorrapärase püramiidi kujuline ja kaetud klaasiga. Välisviimistluseks on 11 000 klaaspaneeli, mille kogupindala on 56 000 ruutmeetrit, mis vastab peaaegu kaheksa Wembley staadioni suurusele.

## Konstruktsioon
### Saavutused
Ülalt-alla konstruktsioon: esmakordselt kasutatud tehnika lubas esimesed 23 korrust ehitada enne, kui maa-alune osa oli täielikult valmis. See võimaldas kokku hoida neli kuud ehitusaega.

Materjalide uuenduslik kasutamine: torn on jagatud kolmeks eraldi struktuuriks. Teraskonstruktsioon esimesed 40 korrust, pingbetoonist raam kuni 72. korruseni ja seejärel terasraam 95. korruseni.
Betooni kasutamine hoone keskel aitab minimeerida külgsuunalist kõikumist ja selline lahendus kõrvaldas ka vajaduse reguleeritava amortisaatori järele, vabastades seega ühe lisakorruse.


London Shard June 09.jpg|Juuni 2009
Shard-feb-2010-wikipedia.jpg|Veebruar 2010
Shard London Bridge July 2010.jpg|Juuli 2010
LondonShardSeptember2010.jpg|September 2010
Shard 15-10 (3).jpg|Oktoober 2010
Shard London Bridge 4.jpg|November 2010
Shard London Bridge Late November 2010.jpg|November 2010
Shard London Bridge May 2012.JPG| Mai 2012


## Viited

## Välislingid

* The Shardi koduleht
Elmatar

**Elmatar** oli raamatukirjastus, mis tegutses Tartus.

Elmatar andis 1994. aastast välja kriminaalkirjanduse sarja "Öölane". Selles on ilmunud Rex Stouti, Erle Stanley Gardneri, Ellis Petersi jpt kriminaalromaanid.

9. oktoobril 2015 kuulutas kohus trükikoja Greif taotlusel välja kirjastuse pankroti. Kirjastuse kohustused ületasid selle varasid pankroti ajaks umbes 50 000 euro võrra.

## Viited

## Välislingid
*Koduleht
Hans Jänes

**Hans-Arnold Jänes** (12. november 1920 Tallinn – 14. september 1976 Tallinn) oli eesti elektrotehnikateadlane.

Ta lõpetas aastal 1949 Tallinna Polütehnilise Instituudi elektriinsenerina. Aastal 1958 kaitses ta tehnikakandidaadi väitekirja. 

Ta töötas aastast 1949 Tallinna Polütehnilise Instituudi õppejõuna: aastani 1956 vanemõpetajana, hiljem dotsendina; aastatel 1962–1972 oli ta elektrimasinate kateedri juhataja.

Ta juhtis koos Aleksander Voldekuga magnetohüdrodünaamiliste masinate loomist (neid on rakendatud värvilises metallurgias). Ta oli üks "Vene-eesti tehnikasõnaraamatu" (1975) koostajaid.

## Tunnustus
* 1967 Nõukogude Eesti preemia

## Teosed
* Uutele õppeprogrammidele ja TPI laboratoorsele baasile vastavate uute laboratoorsete ülesannete koostamine õppedistsipliinidele "Elektrotehnika teoreetilised põhialused", "Elektrilised ja magnetilised mõõtmised" ning "Elektrimasinad": metoodilis-teaduslik töö. **Hans Jänes**; Tallinna Polütehniline Instituut, elektrotehnika teoreetiliste põhialuste kateeder. Tallinn 1950.
* Elektromagnetilised ja geomeetrilised vahekorrad induktsioonpumpades: riigieelarveline teaduslik uurimistöö. **Hans Jänes** juhendaja: Aleksander Voldek; Tallinna Polütehniline Instituut, teoreetilise ja üldise elektrotehnika kateeder. Tallinn 1959
* **Hans Jänes**, Paul Kaasik, Eugen Puusepp, Aleksander Voldek. Elektrimasinad: õpik keskeriõppeasutuste elektrotehniliste erialade õpilastele. Tallinn. Eesti Riiklik Kirjastus, 1961.
* Üldine elektrotehnika (autorite kollektiiv) Tallinn: Eesti Riiklik Kirjastus, 1954.
Newby-McMahon Building

**Newby-McMahon Building**, mida tavaliselt tuntakse nimetuse **maailma kõige väiksem pilvelõhkuja** all, asub Ameerika Ühendriikides Texase osariigis Wichita Fallsis.

1912. aastal avastati Burkburnetti linnast lääne pool suur naftamaardla, mis suurendas läheduses asuva Wichita Fallsi elanikkonda paarikümne tuhande inimese võrra. J. D. McMahon lubas püstitada uuselanikele 480 jala (146,3 meetri) kõrguse hoone ja valmistas ka selle projekti. Ükski investeerijatest ei märganud aga, et projektis oli hoone kõrguseks märgitud 480 tolli (12,192 m), mitte 480 jalga. 

Algselt puudusid hoonel korruseid ühendavad trepid, sest ehitusprojektis need puudusid, ja ülemistele korrustele pääsemiseks kasutati redeleid. Hiljem lisatud kitsad trepid võtsid enda alla umbes veerandi hoone sisemahust. Hüüdnime "maailma kõige väiksem pilvelõhkuja" sai ehitis 1920. aastatel. J. D. McMahon lahkus linnast, võttes kaasa suurema osa investeerijate rahast.

## Vaata ka
* Mill Ends Park – maailma väikseim park
* Maailma suurim kirves

## Viited

## Välislingid
* Emporis.com – The World's Building Website
* Большой обман и самый маленький небоскреб в мире (vene keeles) vaadatud 2012-07-11
Aleksander Thomson

**Aleksander Eduard Thomson** (19. jaanuar (vkj) / 31. jaanuar 1845 Sangaste kihelkond, Tartumaa – 7. oktoober (vkj) / 20. oktoober 1917 Petrograd) oli eesti helilooja.

1861. aastal lõpetas ta Valgas Cimze seminari. Aastatel 1870–1872 õppis Tartu Ülikoolis matemaatikat. 1876. aastal siirdus elama Peterburi, kus töötas kooliõpetajana.

Koos Mihkel Veske ja Johann Köleriga käis maal rahvalaule kogumas. Suurema osa tema koorilauludest moodustavadki rahvalaulude seaded, sealhulgas "Arg kosilane", "Ketra Liisu", "Pulmalaul", "Sokukene" ja "Tantsulaul". Ta on kirjutatud ka algupäraseid koorilaule, sealhulgas rahvaluule tekstidele kirjutatud "Kannel" ja "Laula, laula, suukene".

## Viited

## Välislingid
*Biograafia ja teoste loetelu Eesti Muusika Infokeskuses
Lauatennis 2012. aasta suveolümpiamängudel

**[[Lauatennis]] [[2012. aasta suveolümpiamängud]]el** Londonis toimus 28. juulist 8. augustini ja võistlused peeti ExCel Exhibition Centre'is. Lauatennises võistles 172 sportlast 56 riigist ja välja jagati 4 komplekti medaleid.

## Võistlusalad

### Mehed

* Üksikmäng
* Võistkonnavõistlus

### Naised

* Üksikmäng
* Võistkonnavõistlus

## Võistluste ajakava

## Tulemused

### Mehed

#### Üksikmäng

#### Võistkonnavõistlus

### Naised
#### Üksikmäng

#### Võistkonnavõistlus

## Medalid

## Välislingid

* Lauatennise ametlik veebileht Londoni OM-il
* ITTF-i koduleht
Eesti Muinastaideselts

**Eesti Muinastaideselts** (lühend **EMTS**) on  teadusselts, mis tegeleb soome-ugri rahvaste muinastaide dokumenteerimise, uurimise ja tutvustamisega. 

*Muinastaide Selts* (1998. aastast *Eesti Muinastaideselts*) asutati *Üleliidulise Astronoomia ja Geodeesia Ühingu Eesti osakonna* kaljujooniste uurimise töörühma liikmete ja teiste huviliste poolt Kablis Pärnumaal 16. oktoobril 1988.  

Selts registreeriti Tartu linnavalitsuses, kuid muudeti hiljem üleriiklikuks ühenduseks asukohaga Tartus. 

Põhikirja järgi on selts soome-ugri rahvaste muinastaiet uurivate ning muinaskultuurilembeste isikute vabatahtlik mittetulunduslik ühendus.

Seltsi liikmeskonda kuulub õpetajaid, kunstnikke, arheolooge, astronoome, keeleteadlasi, loomaarste ja paljude muude erialade esindajaid.
 
Seltsil on osakond Peterburis ja Soomes.

*Eesti Muinastaideseltsist* on kasvanud välja Soome muinastaideselts (*Suomen muinaistaideseura*), mis asutati 1998. aastal.Kummagi sõsarseltsi üritused on osavõtuks vabad mõlemale liikmeskonnale ja neid korraldatakse sageli ühiselt.

Seltsi tegevuses on peale teadustöö kesksel kohal uurimisreiside, ekskursioonide, konverentside, loengute, näituste jms korraldamine.

Eesti Muinastaideseltsi aadress on: Tähetorn, Toomemägi, Tartu.

## Seltsi väljaandeid
*Väino Poikalainen, Enn Ernits. *Rock carvings of Lake Onega. The Vodla region.* Tartu: Estonian Society of Prehistoric Art, 1998. 432 p. ISBN 998560475X, ISBN 9789985604755. 
*Enn Ernits, Väino Poikalainen. *Muinastaide harrastamisest tähetorni kupli all: mõttevälgatustest muinastaideseltsini.* Tartu: Eesti Muinastaideselts, 2003. 250 lk. ISBN	9949101220, ISBN 9789949101221.

## Viited

## Kirjandus
*Väino Poikalainen. "Eesti Muinastaideseltsi tekkest ja tegevusest" - *Mäetagused*, muinastaide erinumber 17/18, 2002. ISSN 1406-9938

## Välislingid
*Soome sõsarseltsi ''Suomen muinaistaideseura'' veebisait
Tõstmine 2012. aasta suveolümpiamängudel

**[[Tõstmine]] [[2012. aasta suveolümpiamängud]]el** Londonis toimus 28. juulist kuini 8. augustini. Tõstmise võistlustel jagati välja 15 komplekti medaleid. Meestel oli kavas 8 kaalukategooriat ja naistel 7 kaalukategooriat. Võistlused peeti ExCel Exhibition Centres.

## Võistluste ajakava

## Tulemused

### Mehed

#### Kuni 56 kg


  

Finaal: 29. juuli 
Osavõtjaid: 
**Maailmarekord:** **305 kg** Halil Mutlu,  (16. september 2000, Sydney) 
**Olümpiarekord:** **305 kg** Halil Mutlu,  (16. september 2000, Sydney) 
**[[Tõstmine 2008. aasta suveolümpiamängudel#Kuni 56 kg|Olümpiavõitja 2008]]:** **292 kg** Long Qingquan,  (10. august 2008, Peking) 
Ametlikud tulemused


#### Kuni 62 kg

#### Kuni 69 kg

#### Kuni 77 kg

#### Kuni 85 kg

#### Kuni 94 kg

#### Kuni 105 kg

#### Üle 105 kg

### Naised

#### Kuni 48 kg


  

Finaal: 28. juuli 
Osavõtjaid: 
**Maailmarekord:** **217 kg** Yang Lian,  (1. oktoober 2006, Santo Domingo) 
**Olümpiarekord:** **212 kg** Chen Xiexia,  (9. august 2008, Peking) 
**[[Tõstmine 2008. aasta suveolümpiamängudel#kuni 48 kg|Olümpiavõitja 2008]]:** **212 kg** Chen Xiexia,  (9. august 2008, Peking)
Ametlikud tulemused


#### Kuni 53 kg

#### Kuni 58 kg

#### Kuni 63 kg

#### Kuni 69 kg

#### Kuni 75 kg

#### Üle 75 kg

## Medalid

## Välislingid
* Tõstmise ametlik koduleht Londoni OM-il
* IWF-i koduleht
August Pärl

**August Pärl** (25. detsember 1923 Kurla, Kabala vald, Pilistvere kihelkond, Viljandimaa – 6. juuni 1994 Kabala vald, Järva maakond) oli eesti kultuuritöötaja.

Aastatel 1932–1935 õppis Kabala algkoolis. 1937. aastal lõpetas Tartu Pedagoogiumi algkooli. Aastatel 1937–1938 õppis Tallinna 7. progümnaasiumis. 1943. aastal lõpetas Türi majandusgümnaasiumi.

1. augustil 1948 sai temast Kabala rahvamaja juhataja. Ta asutas 1964. aastal Kabala puhkpilliorkestri. Ta juhtis üle 40 aasta Kabala kultuurielu rahvamaja juhatajana ja kultuurimaja direktorina. Ta oli dirigent, koorilaulja ja orkestrijuht ning mängis mitut pilli. Igal aastal juuli lõpus korraldas ta Kabalas laulupeo ja osales Järvamaa laulupidude korraldamises. Temata poleks Kabala mõisa parki laulukaart ehitatud.

Ta oli Eesti Kongressi liige.

August Pärl suri 6. juunil 1994 ja maeti Arussaare kalmistule.

## Tunnustus
*1974 Eesti NSV teeneline kultuuritegelane

## Isiklikku
Tema vend Andres Pärl oli loogik ja psühholoog.

## Viited
Johannes Mürk

**Johannes Mürk** (17. august 1874 Vana-Põltsamaa vald, Põltsamaa kihelkond – 21. juuli 1946 Malmö, Rootsi) oli eesti majandustegelane ja poliitik, II ja III Riigikogu liige.

Hariduse sai ta Põltsamaal elementaarkoolis ja Eesti Aleksandrikoolis. 

Töötas 1909. aastani käsitöölisena tehastes Tallinnas ja Peterburis. Seejärel tegutses Tallinnas iseseisva ettevõtjana. Vabadussõjast võttis osa Tallinna garnisonis.

Ta oli paljude organisatsioonide ja asutuste liige. 1924. aastast oli ta Tallinna majaomanike panga juhatuse esimees. Ta oli ka kindlustusseltsi "Maja" asutajaid ja juhatuse esimees, Esimese Eesti Kindlustuse Seltsi Maja (EEKS-MAJA) juhatuse esimees, osaühingu Majaomanik juhatuse esimees, Majaomanikkude Koja abiesimees ja hotelli Palace omanik.

Ta oli 14. veebruarist 1924 (Johann Keskülli (1872–1924) asemel, Üleriikliku Majaomanike Seltside Liidu nimekirjas) II Riigikogu liige ja III Riigikogu liige.

Johannes Mürk suri 21. juulil 1946 Rootsis Malmös.

## Tunnustus
*1938 – Eesti Punase Risti III klassi teenetemärk

## Viited
Sõudmine 2012. aasta suveolümpiamängudel

**[[Sõudmine]] [[2012. aasta suveolümpiamängud]]el** Londonis toimus 28. juulist 4. augustini. Sõudmisvõistlustel osales 550 sportlast. Välja jagati 14 komplekti medaleid (8 alal meestele ja 6 alal naistele). Võistlused peeti Dorney järvel.

## Võistlusalad

### Mehed

* Ühepaat
* Paarisaeruline kahepaat
* Roolijata kahepaat
* Kergekaalu paarisaeruline kahepaat
* Kergekaalu roolijata neljapaat
* Paarisaeruline neljapaat
* Roolijata neljapaat
* Kaheksapaat

### Naised

* Ühepaat
* Paariaeruline kahepaat
* Roolijata kahepaat
* Kergekaalu paarisaeruline kahepaat
* Paarisaeruline neljapaat
* Kaheksapaat

Kõikide paadiklasside võistlusraja pikkus on 2000 m. Kergekaalus on meeste piirkaal 70 kilo ja naistel ei tohi see ületada 57 kilo.

## Võistluste ajakava

## Eestlaste osalemine

## Tulemused

### Mehed

#### Ühepaat
#### Paarisaeruline kahepaat
#### Roolijata kahepaat
#### Kergekaalu paarisaeruline kahepaat
#### Kergekaalu roolijata neljapaat
#### Paarisaeruline neljapaat
#### Roolijata neljapaat
#### Kaheksapaat
### Naised
#### Ühepaat
#### Paarisaeruline kahepaat
#### Roolijata kahepaat
#### Kergekaalu paarisaeruline kahepaat
#### Paarisaeruline neljapaat
#### Kaheksapaat
## Medalid

## Välislingid

* Sõudmise koduleht Londoni OM-il
* FISA koduleht
Kirimäe mõis (Kose)

**Kirimäe** (saksa keeles *Kirrimäggi*) karjamõis asus Kose kihelkonnas, Harjumaal, praeguse Kose valla Karla küla lõunaosas paiknenud Kirimäe küla aladel.

1583. aastal mõisastas Uuemõisa mõisa omanik Wolmar Tuwe a Neuenhof (Tuve) Kirimäe küla ja muutis selle karjamõisaks. 1586 müüs Robert von Taube (Robrecht von Tuwe, von Tuve, von Thuwe), hilisem Eestimaa rüütelkonna pealik ja maanõunik, Kirimäe karjamõisa 14 000 *herrenthaleri* eest oma väimehele ooberst Johann (Hans) Rechenbergile.

1657 eraldati Kirimäe karjamõis koos külaga Herman Lodele.

1868–1869 Kose-Uuemõisa mõisa, Kirimäe karjamõis likvideeriti. Külale kuuluvad maad ja mõisamaad mõõdeti kruntideks.
Henryk Chmielewski

**Henryk Chmielewski** (USA-s ka **Henry Chemel**; 8. jaanuar 1914 Łódź, Łódźi vojevoodkond – 15. november 1998 Hollywood, Browardi maakond, Florida osariik) oli Poola poksija.

Chmielewski oli kokku kolmekordne Poola meister – kergekaalus (kuni 135 naela ehk 61,2 kg) 1931. aastal ning keskkaalus (kuni 160 naela ehk 72,6 kg) aastatel 1933 ja 1936. Ta sai Poola meistrivõistlustel keskkaalus (kuni 160 naela ehk 72,6 kg) 1935. aastal 2. koha. Ta osales rahvusvahelistel kohtumistel Poola eest 16 korral, võitis neist 12 ja kaotas 3 kohtumist ning viigistas 1 kohtumise. 

Chmielewski osales keskkaalus (kuni 160 naela ehk 72,6 kg) 1936. aasta Berliini olümpiamängude poksivõistlustel, kuid kaotas poolfinaalis hilisemale hõbemedalivõitjale Henry Tillerile (Norra) ning andis 3. koha kohtumise loobumisvõidu Raúl Villarrealile (Argentina). Ta oli esimene Poola poksija, kes olümpiamängude poksivõistlusel jõudis poolfinaali.

Chmielewski võitis kärbeskaalus keskkaalus (kuni 160 naela ehk 72,6 kg) 5. Euroopa meistrivõistlustel (Milano, 1937) kuldmedali ja tuli Euroopa meistriks.

## Elukutselisena
Chmielewski poksis detsembrist 1938 kuni märtsini 1949 elukutselisena. Ta pidas kokku 79 kohtumist, millest võitis 55 (neist 24 nokaudiga) ja kaotas 23 (neist 14 nokaudiga) kohtumist ning 1 kohtumine jäi viiki. 

## Viited

## Välislingid
* 
*
Läti merevägi

**Läti merevägi** (Läti keeles *Latvijas Jūras spēki*) on Läti Relvajõude väeliik merekaitse eest vastutav väeliik.

Mereväe lipulaev on staabi- ja toetuslaev Virsaitis A-53.

## Ajalugu

Läti merevägi loodi 10. augustil 1919. Praktiliselt andsid eestlased lätlastele mõned väiksemad Landeswehrilt vallutatud sõjalaevad juba 1919. a juulis. Algselt nimetati mereväge Meredivisjoniks. 1919. aasta suvel võeti üle Riias remondis olnud endine suurem Saksa miinitraaler, mis sai pärast kapitaalremonti 1922. a divisjoni lipulaevaks Virsaitis. 1923. aastal asutati merelennuväe divisjon. 1924. aastal nimetati Meredivsijon Rannakaitse divisjoniks. 1926. aastal võeti kasutusele kaks miinitraalerit-miiniveeskajat Imanta ja Viesturs ning allveelaevad Ronis ja Spidola. 1920. aastatel tehti üsna sageli koostööd Eesti merejõududega, kui divisjoni ülemaks oli baltisakslane Archibald von Keyserling ja Eesti merejõude juhtis samuti baltisakslane Hermann von Salza. 

1938. aastal võeti kasutusele mereväe lipp ja 22. detsembril nimetati Rannakaitse divisjon Läti mereväeks. Läti mereväe koosseisus oli 2. maailmasõja alguseks peamiselt 4 miinitraalerit, 2 allveelaeva ja 1 allveelaevade toetuslaev.

19. augustil 1940. a arvati Läti mereväe laevad seoses Nõukogude okupatsiooniga Balti laevastiku koosseisu. Allveelaevu hiljem Nõukogude-Saksa sõjas ei kasutatud.

Taasiseseisvumise künnisel hakati Gaidis Zeibotsi juhtimise all looma samuti oma mereväge. Esimest korda pärast taasiseseisvumist heisati Läti lipp juba 11. aprillil 1991 sõjalaeval Sams. Suurema hulk laevu saadi esmalt 1994. aastal, sealhulgas 2 Ida-Saksamaa Kondor-klassi miinitraalerit ja rootsi patrullkaatrid.

## Koosseis
Mereväe koosseisus on
*Mereväe staap
*Miinitõrjelaevade divisjon
*Patrull-laevade divisjon
*Rannavalve
*Merevalve- ja sidekeskus
*Balti miinitöökoda

Kokku on Läti mereväe teenistuses umbes 550 inimest.

## Laevad

***[[Staabi- ja toetuslaev]]ad**
**Vidar klassi miiniveeskaja (staabi-ja toetuslaev) – *Virsaitis A-53* 
**Buyskes klassi hüdrograafialaev – *Varonis A-90*
***[[Miinitõrjelaev]]ad**
**Tripatite klassi miinijahtija (ka Alkmaar klass) (4) – *Imanta M-04, Viesturs M-05, TĀlivaldis M-06, Visvaldis M-07*
***Patrull- ja [[valvelaev]]ad**
**Skrunda klassi patrull-laev (5) – *Skrunda P-05, Cēsis P-06, Viesīte P-07, Jelgava P-08, Rēzekne P-09*
**Rootsi päritolu erinevad valvelaevad (4) – *Kristaps KA-01, Gaisma KA-06, Saule KA-08, Klints KA-09* 
**Soome päritolu valvelaev – *Astra KA-14*

## Baasid
Sõjalaevad asuvad Liepājas. Rannavalvelaevade staap asub Riias (üksused Liepājas ja Ventspilsis). Õppekeskus ja logistikabaas asuvad Liepājas (üksused Riias ja Ventspilsis).

## Tunnused
**Laevalipud**

**Ametiisikute lipud ja vimplid**

## Vaata ka
*Soome merevägi
*Leedu merevägi
*Rootsi merevägi
*BALTRON
*Riia operatsioon (1919)

## Välislingid

* Läti mereväe koduleht
Aimé-Joseph Escudie

**Aimé-Joseph Escudie** (28. mai 1925 Béziers Hérault' departemang Languedoc-Roussilloni piirkond – 24. november 2015) oli Prantsusmaa poksija.

Ta osales keskkaalus (kuni 73 kg) 1948. aasta Londoni olümpiamängude poksivõistlustel, kuid kaotas veerandfinaalis hilisemale 4. koha saajale Michael McKeonile (Iirimaa) ja jäi edasisest medaliheitlusest välja.

Ta võitis keskkaalus (kuni 73 kg) 7. Euroopa meistrivõistlustel (Dublin, 1947) kuldmedali ja tuli Euroopa meistriks.

## Viited

## Välislingid
*
Varjutus

**Varjutus** on ühe taevakeha sattumine teise varju, mida tekitab kolmas, helendav taevakeha (Päike).

Enamasti eristatakse kuu-, päikese- ja Jupiteri kaaslaste varjutust. Päikesevarjutus on oma olemuselt küll kattumine.

Kuuvarjutus toimub siis, kui Maa on Päikese ja Kuu vahel ning Maa vari langeb Kuule. Päikesevarjutus leiab aset siis, kui Kuu on Maa ja Päikese vahel, ning Kuu vari langeb Maale ja varjab sellega päikese.

Varjutuse olemus sõltub vaatleja asukohast. Maalt vaadates toimub kuuvarjutus siis, kui Maa on Päikese ja Kuu vahel ning Maa vari langeb Kuule, ning päikesevarjutus leiab aset siis, kui Kuu on Maa ja Päikese vahel, mille tõttu Kuu vari langeb Maale ja varjab sellega päikesevalguse. Kui vaatleja asuks Kuul, siis tema jaoks oleks Maal vaadeldav kuuvarjutus aga hoopis päikesevarjutus, sest Maa varjutab Päikese.

## Vaata ka
*Faas (astronoomia)
*Kattumine
*Kontakt (astronoomia)
*Saaros
*Varjutuste kaanon

## Viited
Vladislav Ivanov

**Vladislav Ivanov** (sündinud 24. jaanuaril 1986 Narvas) on vene jalgpallur (ründaja). 

Ta mängis viimati Eesti klubis JK Narva Trans.

## Klubikarjäär
*Viimane mäng 30.06.2012*

## Viited

## Välislingid
*
Albina Kausi

**Albina Kausi** (20. märts 1898 Varssavi – 20. veebruar 1976 Tallinn) oli eesti teatri- ja filminäitleja.

## Elukäik
Albina Kausi sündis Poolas Wilhelm ja Anna Kausi perekonnas. Alustas lavategevust 1916. aastal Tallinna seltside Valvaja ja Pandoriin näiteringides. Aastatel 1920–1921 töötas miniatuurteatris Apollo. 

Aastatel 1921–1949 oli Estonia teatri näitleja. 

1960. aastatel pälvis suurt tähelepanu peaosade eest telefilmides "Ühe suve akvarellid" ja "Tädi Rose".

## Isiklikku
Albina Kausi oli näitleja Albert Üksipi abikaasa.

## Tunnustus
* 1967 – Balti vabariikide, Valgevene ja Moldaavia filmide III ülevaatusel Kišinjovis parim naisosatäitja – "Ühe suve akvarellid"
* 1967 – II üleliidulisel merefilmide festivalil Vladivostokis parim naisosatäitja – "Ühe suve akvarellid"
* 1967 – II üleliidulisel telefilmide festivalil Moskvas parim naisosatäitja – "Ühe suve akvarellid"
* 1969 – Läti, Leedu, Eesti, Moldaavia ja Valgevene X kino- ja telefilmide ülevaatusel parim osatäitja – peaosa eest telefilmis "Tädi Rose"

## Viited
Abidži keel

**Abidži keel** on Elevandiluurannikul kõneldav kvaa keel. 

Abidži keelt räägib umbes 50 000 inimest Lagunes'i piirkonnas Abidjani departemangus.

## Välislingid

*Sissekanne Ethnologue'is
Zakaria Beglarišvili

**Zakaria Beglarišvili** (gruusia ზაქარია ბეგლარიშვილი, sündinud 30. aprillil 1990) on gruusia päritolu Eesti jalgpallur (poolkaitsja). Ta mängib Eesti Meistriliiga klubis Tallinna FCI Levadia.

Aastal 2017 teatas ta, et on valmis võtma endale Eesti kodakondsuse ja esindama Eesti jalgpallikoondist.

2018. aasta detsembris sooritas ta keele- ja kodakondsuseksami ning 2019. aasta septembris sai Eesti passi.

## Klubikarjäär
### FC Flora
4. veebruaril 2010 sõlmis FC Flora jalgpallimeeskond kahe Gruusia mängijaga, Alekxandre Abashidze ja Zakaria Beglarišviliga, kahe hooaja pikkuse lepingu.

## Koondisekarjäär
Gruusia koondises mängis Beglarišvili ühe korra, 11. novembril 2015 Eesti vastu A. Le Coq Arenal.

## Statistika
### Klubi

## Saavutused
### Meeskondlikud
* Eesti meister: 2010, 2011, 2015, 2017
*Eesti karika võitja: 2011, 2013
*Eesti superkarika võitja: 2011, 2012, 2014

## Viited

## Välislingid
*
Mait Toom

**Mait Toom** (sündinud 7. mail 1990 Põlva) on endine Eesti jalgpallur (väravavaht) ja praegune jalgpallitreener. Ta töötab Tartu Tammeka väravavahtide treenerina.

## Klubikarjäär

## Välislingid
*
Norbert Hurt

**Norbert Hurt** (sündinud 16. aprillil 1983 Tartus) on Eesti jalgpallitreener. 

## Treenerikarjäär
Alates 1. augustist 2011 töötab Norbert Hurt Esiliiga meeskonna Tallinna FC Flora II peatreenerina ning Tallinna FC Flora üldise noortetöö eest vastutaja ja koordineerijana. 2013. aastal nimetati ta Tallinna FC Flora peatreeneriks. 2016. aastal lahkus Norbert Hurt Tallinna FC Flora peatreeneri kohalt.

Ta on olnud ka Tartu JK Tammeka peatreener (2009. aastal), U18- ja U15-koondise peatreener, U16-koondise treener, EJL-i 1993.–1995. aastal sündinud noorte talentide otsija.

## Isiklikku
Tal on elukaaslase Maris Mägiga poeg.

## Viited

## Välislingid
* 
*Norbert Hurt-i profiil transfermarkt.co.uk
*Intervjuu: Norbert Hurt vennast, Levadiast ja sellest, miks kõik on nii nagu on Postimees, 1. august 2015
Galaktika-väline astronoomia

**Galaktika-väline astronoomia** on astronoomia haru, mis käsitleb väljaspool Linnuteed asuvat keskkonda ja selles leiduvaid objekte ning nende hierarhiat. Teisisõnu see uurib kõiki astronoomilisi objekte, millega ei tegele galaktiline astronoomia.

Galaktika-välise astronoomia lähimate objektide hulka kuuluvad Kohaliku Rühma galaktikad, mis on piisavalt lähedal, et võimaldada nende sisu väga üksikasjalikku analüüsi (nt supernoova jäänused, tähtede ühendused). Kuna mõõteriistad on arenenud, saab kaugeid objekte nüüd üksikasjalikumalt uurida ja seega hõlmab galaktika-väline astronoomia objekte, mis asuvad peaaegu vaadeldava universumi serval. Kaugete galaktikate uurimine (väljaspool Kohalikku Rühma) on väärtuslik universumi aspektide, näiteks galaktikate evolutsiooni uurimiseks.

Galaktikavälise astronoomia piiriteadus on kosmoloogia.

## Vaata ka
*Galaktiline astronoomia
*Kosmoloogia

## Viited
Astrospektroskoopia

**Astrospektroskoopia** on astrofüüsika vaatlusmeetod, mille põhiülesanne on taevakehade uurimine neilt tuleva kiirguse spektraalanalüüsi kaudu.

Taevakehadelt meieni jõudva kiirguse spektreid registreeritakse tavaliselt spektrograafiga või spektrofotomeetriga, kasutades erinevaid tajureid ehk sensoreid.

## Viited

## Kirjandus
*H. Eelsalu, 1996. Astronoomialeksikon. Eesti Entsüklopeediakirjastus. 200 lk.
Manhattani tuhkatriinu

"**Manhattani tuhkatriinu**" (inglise "**Maid in Manhattan**") on 2002. aasta romantiline komöödiafilm, mille režissöör on Wayne Wang. 

Peaosi mängivad Jennifer Lopez, Ralph Fiennes ja Natasha Richardson.
Asko Esna

**Asko Esna** (sündinud 1. mail 1986 Tallinnas) on Eesti võrkpallur.

Alates hooajast 2022/23 on ta Rakvere VK peatreener.

Tema vend on Sten Esna.

## Viited


## Välislingid
*
Raadioastronoomia

**Raadioastronoomia** on astronoomia haru, mis uurib taevakehadelt ja Universumist tulevaid raadiolaineid. 

Kosmosest lähtuvad raadiolained avastati 1932. aastal, kui Karl Guthe Jansky avastas Linnuteelt lähtuvad raadiolained. 

Hilisemad vaatlused on tuvastanud muidki raadiolainete allikaid, mille hulgas on tähti ja galaktikaid, aga ka raadiogalaktikaid, kvasareid ja pulsareid. Raadioastronoomia abil avastati 1964. aastal reliktkiirgus, mis andis faktilist tuge Suure Paugu teooriale.

Raadioastronoomilistes uuringutes kasutatakse raadioteleskoope, mis võivad töötada eraldi või mitmest teleskoobist moodustatud võrguna.

## Vaata ka
*SETI (Maa-väliste tsivilisatsioonide otsingud)
*Atacama Large Millimeter Array

## Viited

## Välislingid
* Rhys Blakely, Fast radio bursts from space shed light on cosmic mystery, The Times, 11. veebruar 2020
Kirkor Kirkorov

**Kirkor Mihajlov Kirkorov** (bulgaaria keeles *Киркор Михайлов Киркоров*; algselt **Krikor Kirkorian**; sündinud 4. märtsil 1968 Varnas) on Bulgaaria endine poksija, rahvuselt armeenlane.

Kirkorov oli vähemalt kahekordne Bulgaaria meister - sulgkaalus (kuni 57 kg) 1989. aastal ja kergekaalus (kuni 60 kg) 1992. aastal. Ta sai Bulgaaria meistrivõistlustel kukk-kaalus (kuni 54 kg) 1987. aastal 2. koha. 

Kirkorov osales sulgkaalus (kuni 57 kg) 1988. aasta Seouli olümpiamängude poksivõistlustel, kuid kaotas 1. ringis hilisemale pronksmedalivõitjale Andreas Tewsele (Ida-Saksamaa) ja jäi edasisest medaliheitlusest välja ning 1992. aasta Barcelona olümpiamängude poksivõistlustel, kuid kaotas 3. ringis hilisemale pronksmedalivõitjale Jae-Hyeok Leele (Lõuna-Korea) ja jäi edasisest medaliheitlusest välja. 

Kirkorov võitis sulgkaalus (kuni 57 kg) 6. maailmameistrivõistlustel (Sydney, 1991) kuldmedali ja tuli maailmameistriks. Ta sai sulgkaalus (kuni 57 kg) 5. maailmameistrivõistlustel (Moskva, 1989) hõbemedali, kaotades finaalis kuldmedalivõitjale ja maailmameistrile Ajrat Hamatovile (NSV Liit).

Kirkorov võitis sulgkaalus (kuni 57 kg) 28. Euroopa meistrivõistlustel (Ateena, 1989) kuldmedali ja tuli Euroopa meistriks.

## Viited

## Välislingid
*
Sergei Davõdov

**Sergei Davõdov** (vene **Сергей Иванович Давыдов**; 1938 – 7. juuli 2012) oli Venemaa kabetaja, rahvusvaheline meister.
Hope Solo

**Hope Amelia Solo** (sündinud 30. juulil 1981 Richlandis) on Ameerika Ühendriikide naisjalgpallur. Hope Solo mängib USA klubis Seattle Sounders Women ja USA naiste jalgpallikoondises väravavahina. Rahvuskoondisega võitis ta 2008. aasta suveolümpiamängudel kuldmedali.
Bacteroidetes

***Bacteroidetes*** on hõimkond anaeroobseid spoore mittemoodustavaid pulgakujulisi gramnegatiivseid baktereid.

Hõimkonnale on evolutsiooniliselt lähedased rohelised väävlibakterid.

## Välislingid

* ''Bacteroidetes'' NCBI
Jāzeps Vītols

**Jāzeps Vītols** (saksapäraselt **Joseph Wihtol**, 26. juuli 1863 Valmiera – 24. aprill 1948 Lübeck) oli läti helilooja, dirigent ja pianist. Ta oli rahvusromantismi juhtiv esindaja Lätis.

Jāzeps Vītols sündis õpetaja peres. Ta õppis aastail 1880–1886 Peterburi konservatooriumis Nikolai Rimski-Korsakovi juhendamisel. Pärast õpinguid asus ta tööle samasse konservatooriumi õppejõuna ning 1901. aastal nimetati ta professoriks. Tema õpilaste seas olid mitmed hiljem maailmakuulsaks saanud heliloojad, sealhulgas Nikolai Mjaskovski ja Sergei Prokofjev. Vītols oli tihedalt seotud ka Peterburi muusikaringkondadega; tema lähedasteks sõpradeks olid heliloojad ja konservatooriumi professorid Aleksandr Glazunov ja Anatoli Ljadov.

1918. aastal naasis Jāzeps Vītols Venemaalt iseseisvunud Lätti ja asus tööle Läti Rahvusooperi peadirigendina. Järgmisel aastal, 1919, asutas ta Läti Konservatooriumi (praegune Jāzeps Vītolsi nimeline Läti Muusikaakadeemia), mille esimese rektorina töötas ta kuni 1935. aastani. Samas jätkas ta õpetamist kuni 1944. aastani.

Tema õpilaste hulka kuulusid mitmed väljapaistvad läti heliloojad, teiste seas Jānis Ivanovs ja Ādolfs Skulte.

1944. aastal, Teise maailmasõja lõpus, põgenes Vītols Saksamaale. Ta elas oma elu viimased aastad Flensburgis ja suri 1948. aastal Lübeckis. 1993. aastal toodi tema põrm tagasi Lätti ja maeti Riia Metsakalmistule.

Jāzeps Vītols oli korporatsiooni Fraternitas Lataviensis liige.

## Looming
Jāzeps Vītols kirjutas mitu sümfoonilist teost, sealhulgas ühe sümfoonia, üle 100 laulu ja umbes 300 rahvalaulu seadet. Ta on kirjutanud ka kammermuusikat ja klaveripalu. Tema koorilaulud, näiteks "Gaismas pils" ('valguse loss'), on Lätis väga populaarsed ja on sageli laulupidude kavas.

## Viited
Sulgpall 2012. aasta suveolümpiamängudel

**[[Sulgpall]] [[2012. aasta suveolümpiamängud]]el** Londonis toimus 28. juulist kuni 5. augustini. Välja jagati viis komplekti medaleid. Kavas oli nii meeste kui ka naiste üksik- ja paarismäng ning segapaarismäng. Võistlused toimusid Wembley Arenall.

## Tulemused
### Mehed
#### Üksikmäng
#### Paarismäng
### Naised
#### Üksikmäng
#### Paarismäng
### Segapaarismäng
## Medalid

## Välislingid

* Sulgpalli koduleht Londoni OM-il
* BWF-i koduleht
Bacteroidia

***Bacteroidia*** on klass anaeroobseid ja fakultatiivselt anaeroobsed spoore mittemoodustavaid kääritajaid baktereid hõimkonnas *[[Bacteroidetes]]*.

*Bacteroidia* on selle hõimkonna kõige uuritum klass, kuna siia kuuluvad mitmed oportunistlikud patogeenid, mis võivad põhjustada väga ohtlikke anaeroobseid infektsioone.

Sellesse kuulub üks selts *[[Bacteroidales]]*.

Klassi kuuluva perekonna *[[Bacteroides]]* esindajatest on mitmed väga tavalised inimese soolestikus.

## Välislingid
* ''Bacteroidia'' NCBI
Acidobacteria

***Acidobacteria*** on bakterite hõimkond.

Hõimkonna esindajad on füsioloogiliselt mitmekesised ja mitmed neist on taluvad hästi happelist keskkonda, millest tuleneb ka hõimkonna nimetus. Neid leidub palju pinnases, kuid nende ökoloogiat ja metabolismi on seni veel vähe uuritud.

Esimene sellesse hõimkonda kuuluv liik, *[[Acidobacterium capsulatum]]*, avastati 1991. aastal. Hõimkond määratleti 1997. aastal.

Hõimkonda kuuluvad perekonnad: *[[Acidicapsa]]*, *[[Acidobacterium]]*, *[[Acidopila]]*, *[[Bryocella]]*, *[[Edaphobacter]]*, *[[Granulicella]]*, *[[Telmatobacter]]* ja *[[Terriglobus]]*.

## Kirjandus
* 
* 

## Välislingid
* ''Acidobacteria'' NCBI
Thermodesulfobacteria

***Thermodesulfobacteria*** on hõimkond termofiilseid sulfaate redutseerivaid baktereid.

Hõimkonda kuulub ainult neli perekonda: *[[Caldimicrobium]]*, *[[Geothermobacterium]]*, *[[Thermodesulfatator]]* ja *[[Thermodesulfobacterium]]*.

Tüüpliigid on *[[Thermodesulfatator indicus]]* ja *[[Thermodesulfobacterium commune]]*.

## Kirjandus
* 

## Välislingid
* ''Thermodesulfobacteria'' NCBI
Thermosipho

***Thermosipho*** on perekond termofiilseid anaeroobseid baktereid hõimkonnast *[[Thermotogae]]*. Sellesse perekonda kuuluvatel bakteritel on pulgakujulised rakud, mida ümbritseb õhupallitaoline tooga. Tüüpliik on *[[Thermosipho africanus]]*.

## Välislingid
* ''Thermosipho'' NCBI
Thermotoga

***Thermotoga*** on perekond termofiilseid anaeroobseid baktereid hõimkonnast *[[Thermotogae]]*, mida ümbritseb valguline tupetaoline välismembraan ehk tooga.

Sellesse perekonda kuuluvaid baktereid on eraldatud peamiselt kontinentaalsetest väävlirikastest kuumaveeallikatest. Nad kääritavad suhkruid atsetaadi moodustamisega ja kasutavad elektronide aktseptorina väävlit ja prootoneid. Protsessi käigus tekkiv vesinik on neile toksiline ja väävli juuresolekul moodustavad nad sellest vesiniksulfiidi (H2S).

Nende optimaalne kasvutemperatuur on umbes 80 °C ja maksimaalne 90 °C.

Tüüpliik on *[[Thermotoga maritima]]*, mida kirjeldati esmakordselt 1986. aastal ja mille genoom sekveneeriti 1999. aastal. Selgus, et genoomis esineb mitmeid arhedele (eriti *[[Pyrococcus horikoshii]]*'le) iseloomulikke geene ja seega oletati horisontaalset geeniülekannet.

Neil on palju erinevaid glükosiidide hüdrolaase (näiteks tsellulaase, ksülanaase jt) kodeerivaid geene. Et tegu on termofiilsete bakteritega, siis vastavatel termostabiilsetel ehk kõrgeid temperatuure taluvatel valkudel võib esineda biotehnoloogilisi rakendusviise.

## Välislingid
* ''Thermotoga'' NCBI
* ''Thermotoga'' Encyclopedia of Life
Thermotogae

***Thermotogae*** on hõimkond termofiilseid anaeroobseid kääritajaid baktereid, mis kasutavad elektronide aktseptorina väävlit ja prootoneid.

Neid on eraldatud peamiselt kontinentaalsetest väävlirikastest kuumaveeallikatest. 

Hõimkonda kuuluvad järgmised perekonnad: *[[Fervidobacterium]], [[Geotoga]], [[Kosmotoga]], [[Marinitoga]], [[Mesotoga]], [[Oceanotoga]], [[Petrotoga]], [[Thermococcoides]], [[Thermopallium]], [[Thermosipho]], [[Thermotoga]]*.

Evolutsiooniliselt lähim hõimkond on vastavalt 16S rRNA järjestusele *[[Aquificae]]*.

## Välislingid
* ''Thermotogae'' NCBI
Thermopallium

***Thermopallium*** on perekond termofiilseid anaeroobseid baktereid hõimkonnast *[[Thermotogae]]*, kuhu kuulub ainsa teadaoleva liigina *[[Thermopallium natronophilum]]*.

## Välislingid
* ''Thermopallium'' NCBI
Acidobacterium

***Acidobacterium*** on atsidofiilsete bakterite perekond hõimkonnas *[[Acidobacteria]]*, mida arvatakse looduses laialdaselt levinuks.

Perekonnas on kultiveeritav *[[Acidobacterium capsulatum]]*, mis oli ühtlasi ka esimene sellest hõimkonnast avastatud liik.

Geneetiliselt sarnanevad *Acidobacterium* esindajatega klamüüdiad ja *[[Planctomyces]]*.

## Välislingid
* ''Acidobacterium'' NCBI
Vibrio

***Vibrio*** on gramnegatiivne fakultatiivsete anaeroobsete bakterite perekond.

On oksüdaaspositiivsed ja liiguvad polaarsete viburite abil. Kujult sirged või kõverdunud (komakujulised) pulkbakterid.

Tuntuimad esindajad on koolerat põhjustav *[[Vibrio cholerae]]* ja gastroenteriiti tekitav *[[Vibrio parahaemolyticus]]*.

*Vibrio* perekonna esindajad põhjustavad sageli toidumürgistust, mida seostatakse sageli ka väheküpsetatud mereandidega.

Perekonnas on palju liike. Neist esimesed kirjeldati juba 1854. aastal (*[[Vibrio anguillarum|V. anguillarum]]*, *V. cholerae*).

## Esindajaid

## Välislingid

* ''Vibrio'' NCBI
Vibrio owensii

***Vibrio owensii*** on gramnegatiivne patogeenne bakter perekonnast *[[Vibrio]]*, mis avastati 2010. aastal.

Bakteri nimi on tuletatud ladinakeelsest sõnast *vibrio*, mis tähendab "värisev, vibreeriv" ja professor Leigh Owensi nimest, kes oli bakteri avastajate seas.

Rakud on pulgakujulised ja kergelt kaardunud ning mõõtmetelt 1,0 x 3,1 µm. Moodustavad kolooniaid, mis on kollakad, pealt siledad ja kujult ümmargused. Bakterirakkudel on vähemalt üks vibur.

Leitud on kaks tüve: DY05T, mis isoleeriti homaari *[[Panulirus ornatus]]* vastsest, ja 47666-1, mis isoleeriti kreveti *[[Penaeus monodon]]* vastsest. Mõlemad tüved leiti Queenslandist Austraalias.

## Kirjandus
* Cano-Gomez, A., Goulden, E.V., Owens, L. ja Hoj, L. (2010) "Vibrio owensii sp. nov., isolated from cultured crustaceans in Australia." *FEMS Microbiol. Lett*, 302:175–181.

## Välislingid
* Goulden, E. F., Hall, M. R., Bourne, D. G., Pereg, L. L. ja Høj, L. (2012) "Pathogenicity and Infection Cycle of Vibrio owensii in Larviculture of the Ornate Spiny Lobster (Panulirus ornatus)" *Appl. Environ. Microbiol.*, vol 78 no 8, 2841–2849.
Vibrionaceae

***Vibrionaceae*** on sugukond gammaproteobakterite klassis.

Tuntumad perekonnad on *[[Photobacterium]]* ja *[[Vibrio]]*. Sugukonda kuuluvad ka *[[Aliivibrio]]*, *[[Allomonas]]*, *[[Beneckea]]*, *[[Enhydrobacter]]*, *[[Listonella]]*, *[[Lucibacterium]]* ja *[[Salinivibrio]]*.

## Välislingid
* ''Vibrionaceae'' NCBI
Maahoki 2012. aasta suveolümpiamängudel

**[[Maahoki]] [[2012. aasta suveolümpiamängud]]el** Londonis toimus 29. juulist 11. augustini. Võisteldi meeste ja naiste arvestuses, seega oli mängus kaks komplekti medaleid. Osales võrdselt 12 võistkonda mõlemas arvestuses. Võistlused toimusid Riverbank Arenal.

## Kvalifitseerunud riigid

### Mehed

### Naised

## Võistluste ajakava

## Tulemused

### Mehed

Eelmiste 2008. aasta Pekingi olümpiamängude kolm paremat meeskonda olid:
*  **Olümpiavõitja**: Saksamaa
*  Hõbemedal: Hispaania
*  Pronksmedal: Austraalia 

#### A-alagrupp
#### B-alagrupp
#### Kohamängud
##### 11.–12. koht
##### 9.–10. koht
##### 7.–8. koht
##### 5.–6. koht
#### Poolfinaal
#### Pronksimäng
#### Finaal
#### Lõplik järjestus
### Naised

Eelmiste 2008. aasta Pekingi olümpiamängude kolm paremat naiskonda olid:
*  **Olümpiavõitja**: Holland
*  Hõbemedal: Hiina
*  Pronksmedal: Argentina

#### A-alagrupp

## Välislingid

* Londoni OM-i maahoki koduleht
* FIH-i ametlik koduleht
Judo 2012. aasta suveolümpiamängudel

**[[Judo]] [[2012. aasta suveolümpiamängud]]el** Londonis toimus 28. juulist-3. augustini. Judovõistlustel osales 386 sportlast ja välja jagati 14 komplekti medaleid, millest nii meeste kui naiste arvestuses jagati välja võrdselt 7 komplekti. Võistluspaigaks oli ExCel Exhibition Centre.

## Võistlusalad

### Mehed

* Kuni 60 kg
* Kuni 66 kg
* Kuni 73 kg
* Kuni 81 kg
* Kuni 90 kg
* Kuni 100 kg 
* Üle 100 kg

### Naised

* Kuni 48 kg
* Kuni 52 kg
* Kuni 57 kg
* Kuni 63 kg 
* Kuni 70 kg
* Kuni 78 kg 
* Üle 78 kg.

## Võistluste ajakava

## Tulemused

### Mehed

#### Kuni 60 kg
#### Kuni 66 kg
#### Kuni 73 kg
#### Kuni 81 kg
#### Kuni 90 kg
#### Kuni 100 kg
#### Üle 100 kg

### Naised

#### Kuni 48 kg
#### Kuni 52 kg
#### Kuni 57 kg
#### Kuni 63 kg
#### Kuni 70 kg
* 1 Lucie Decosse

#### Kuni 78 kg
#### Üle 78 kg

## Medalid

## Välislingid

* Judo koduleht Londoni OM-il
* IJF-i koduleht
Daniel Domscheit-Berg

**Daniel Domscheit-Berg** (sünninimi **Daniel Berg**, pseudonüüm **Daniel Schmitt**; sündinud 1978) on saksa informaatik ja internetiaktivist.

Ta oli 2010. aastani WikiLeaksi pressiesindaja. Detsembris 2010 asutas ta koos Herbert Snorrasoni ja veel mõne WikiLeaksi endise kaastöölisega OpenLeaksi. 

Maist 2012 on ta Saksamaa Piraadipartei liige.

## Teosed
* Inside WikiLeaks: Meine Zeit bei der gefährlichsten Website der Welt. Econ Verlag, Berlin 2011, ISBN 978-3-430-20121-6
* Wikileaksi telgitagused : maailma kardetuimat veebilehte tegemas, Tallinn 2011, ISBN 9789949270729
Toomas Tarm

**Toomas Tarm** (sündinud 31. detsembril 1968 Tallinnas) on Eesti maratonijooksja, 10-kordne Eesti meister distantsidel 5000 meetrit kuni maraton. Esindanud Eestit koondise koosseisus tiitlivõistlustel aastatel 1994–2001.

## Isiklikud rekordid
* 5000 m – 14.32,66
* 10 000 m – 30.31,80
* poolmaraton – 1:05.07
* maraton – 2:17.42

## Välislingid
* Toomas Tarm Maratonitiim
* Toomas Tarm: Eesti meistrivõistlustel osaleb liiga vähe jooksjaid jooksuportaal.blogspot.com
Szapsel Rotholc

**Szapsel Rotholc** (poolapäraselt ka **Stanisław Rotholc**; 2. juuli 1913 Varssavi – 1996 Montréal, Québeci provints, Kanada) oli Poola poksija, rahvuselt juut.

Rotholc oli kärbeskaalus (kuni 112 naela ehk 50,8 kg) Poola meister 1933. aastal ja sai 1934. aastal 2. koha.

Rotholc osales ühe korra Eesti ja Poola maavõistlusel poksis ning võitis oma kohtumise Harald Pärna vastu 1938. aasta sügisel. Ta osales üldse rahvusvahelistel kohtumistel Poolat esindades aastatel 1934–1939 kokku 16 korral, muuhulgas ka Saksamaa vastu ning võitis neist 15 kohtumist ja viigistas 1 kohtumise. Ta osales ka aastatel 1937–1939 kokku 3 korral linnade sõpruskohtumisel, muuhulgas ka esindades Varssavit Viini vastu ning võitis neist 1, kaotas 1 ja viigistas 1 kohtumise. 

Rotholc oli kärbeskaalus (kuni 112 naela ehk 50,8 kg) Poola koondislase kandidaat 1936. aasta Berliini olümpiamängude poksivõistlustel, kuid vigastas kämmalt ning ei osalenud neil võistlustel. Kuna Poola juudid boikoteerisid Kolmandas Riigis korraldatavaid mänge, arvati Rotholc pärast mänge välja Poola juudi trükitööliste ametiühingust.

Rotholc sai kärbeskaalus (kuni 112 naela ehk 50,8 kg) 4. Euroopa meistrivõistlustel (Budapest, 1934) pronksmedali, kaotades poolfinaalis hilisemale kuldmedalivõitjale ja Euroopa meistrile Patrick Palmerile (Inglismaa) ja võites 3. koha kohtumises Ion Sandut (Rumeenia).

Rotholc oli politseinik Teise maailmasõja ajal Varssavi getos Saksa okupatsioonivõimude loodud Juudi Geto Politseis (saksa keeles *Jüdischer Ordnungsdienst*, poola keeles *Żydowska Służba Porządkowa*). Sellepärast süüdistasid teda pärast sõda kollaboratsionismis nii juudiorganisatsioonid kui ka Poola riigivõim. Uurimistulemused tema tegude kohta olid vastuolulised ning Rotholc emigreerus 1949. aastal Belgiasse, kust hiljem läks Kanadasse.

## Viited

## Välislingid
*Szapsel (Stanisław) Rotholc lehel ''YIVO Encyclopedia of Jews in Eastern Europe''. Inglise keeles
Ameerika Ühendriikide korvpallikoondis

**Ameerika Ühendriikide korvpallikoondis** on Ameerika Ühendriikide esindusmeeskond korvpallis.

USA rahvuskoondis on maailma edukaim meeskond. USA on võitnud medali igal kuueteistkümnest olümpiamängude korvpalliturniirist, võites kulda 17 korda.

## 2014. aasta maailmameistrivõistlused

## [[2012. aasta suveolümpiamängud]]
Ameerika Ühendriikide korvpallimeeskond 2012. aasta suveolümpiamängude turniiril:

## 2010. aasta maailmameistrivõistlused
USA meeskonna koosseis 2010. aasta MMil (kuldmedal):
Chauncey Billups, Kevin Durant, Derrick Rose, Russell Westbrook, Rudy Gay, Andre Iguodala, Danny Granger, Stephen Curry, Eric Gordon, Kevin Love, Lamar Odom, Tyson Chandler.
Treener: Mike Krzyzewski.
Abitreenerid: Jim Boeheim, Mike D'Antoni, Nate McMillan.

## Esinemine suveolümpiamängudel
Lembit Kaik

**Lembit Kaik** (12. aprill 1923 Soomevere, Kõo vald – 28. september 1988 Tallinn) oli eesti ajakirjanik ja Eesti NSV riigitegelane.

Lembit Kaik õppis Retla algkoolis, Türi Keskkoolis ja Tapa Linna Ühisgümnaasiumis. Koolmeistrite lapsena varakult kooliteed alustanud, lõpetas ta 17-aastaselt Rakvere Gümnaasiumi (1940, *cum laude*). Enne Teise maailmasõja puhkemist jõudis lõpetada Tallinna Tehnikaülikoolis majandusteaduskonna esimese kursuse ning töötada Tapa abilinnapeana. 

Juulist 1941 töötas ta Tapa linna TRS Täitevkomitee aseesimehena, seejärel astus Rakvere hävituspataljoni, Teise maailmasõja ajal oli ta Uurali tööpataljonis ja 8. Eesti laskurkorpuses ja tegi kaasa Eesti Laskurkorpuse kogu lahingutee. NLKP liige aastast 1944.

1950. aastal lõpetas Lembit Kaik Tallinna Polütehnilise Instituudi majanduse erialal, 1953. aastal NLKP Keskkomitee juures asuva kõrgema parteikooli, 1961. aastal Ühiskonnateaduste Akadeemia majandusteaduste kandidaadi kraadiga.

1946. aastast töötas Lembit Kaik 5 aastat ajalehe Rahva Hääl osakonnajuhataja ja asetoimetajana. "Rahva Hääles" töötas ta parteielu ja propagandaosakonna juhatajana ning toimetaja asetäitjana.  Seejärel töötas poolteist aastat EKP Keskkomitee propaganda- ja agitatsiooniosakonna ajakirjandussektoris, 1948-1949 EK(b)P KK ajakirjandussektori juhatajana.

Pärast 1953. aastal NLKP Keskkomitee juures asuva kõrgema parteikooli lõpetamist töötas ta neli aastat Eesti Raadio, tollase Kultuuriministeeriumi Raadioinformatsiooni Peavalitsuse juhatajana aastatel 1953–1957, 1961–1963 oli kultuuriministri asetäitja. 

Eesti NSV Kirjastuskomitee loomisest 1963. aastal kuni oma surmani 1988. aastal oli Lembit Kaik Eesti NSV Ministrite Nõukogu Riikliku Kirjastuste, Polügraafia ja Raamatukaubanduse Komitee esimees.

Lembit Kaik oli Eesti NSV Ajakirjanike Liidu liige, Saksa DV-ga Sõpruse Arendamise Ühingu Eesti osapoole esimees, Eesti NSV Ülemnõukogu mitme koosseisu saadik.

## Tunnustus
* 1978 Eesti NSV teeneline kultuuritegelane
* kolm Tööpunalipu ordenit 
* Isamaasõja I järgu orden 
* Punatähe orden 
* orden "Austuse märk" 
* kaheksa medalit

## Isiklikku
Isa Jüri Kaik (1883–1941) oli kooliõpetaja/juhataja, haridus- ja seltsitegelane, lühikest aega ka Viljandi maavanem (1920–1921). Ema Alma Kaik (neiuna Kirchberg, 1899–1980) oli samuti kooliõpetaja. Abikaasa Larissa Kaik (1925–2017) oli arst. Poeg Jüri Kaik (1953–2017) oli kardioloog ja arstiteadlane. Tütar Maret Kaik (sündinud 1955) on ajakirjanik ja tõlkija.

## Viited
Regi

**Regi** on kahel looduskõveral või painutatud jalasel libisev loomade abil veetav veo- ja sõiduvahend. Regedega veeti tavaliselt talvel palke, suvel heinu, aga madalregedega ka kive, turvast, sõnnikut, samuti põllutööriistu.
Kerget sõidurege inimeste vedamiseks nimetatakse saan, väikest järelveetavat rege kelk.

Eestis on rege vedanud üldiselt üks hobune. Saaremaa lääneosas ja Eesti loodeosas kasutati 20. sajandi alguseni kahe härja poolt veetavat vehmriga härjarege.

## Ajaloost
Tänapäeva reele ehituselt sarnase kodarree võtsid eestlased ja teised läänemeresoome rahvad kasutusele arvatavasti 
kokkupuutes balti hõimudega. Regi oli vajalik areneva põllumajanduse veovajaduste rahuldamiseks.

19. sajandini kasutati rege ilma laiema veoaluseta, reepõhja kattis pikivarbadest laudi. Puude ja heinaveoks paigaldati reele risti loogakujulised *reemalgad*. 20. sajandi regededele oli iseloomulik lai reepeas kitsenev veoraam (nimetatud ka *laam*, *laavits*, *kresla* jne), mis võeti Eestis kasutusele 19. sajandi lõpul venelaste eeskujul. Samal ajal hakati sõiduks kasutama reele seotavat varbpära, mida nimetati ka *kanakorv*, *kresku*, *korup* jne. Regede puitkonstruktsiooni ilmusid raudosad 19. sajandi keskel, kui rauast tehti reetallad. Üldisemalt hakati rege rautama sajandivahetusel.
 
## Ree osad ja tüübid
Ree osad on jalased, kodarad, kaustad, ristpuud või painardid, laudi, aisad.

Konstruktsioonitüübilt jagunesid eesti talureed:
*madalregi
*kodarregi 
*kaustregi
*sebaregi
*sidepulkregi

## Viited
Miinijahtija

**Miinijahtija** on meremiinide ja muude mere põhjas paiknevate ohtlike objektide otsimiseks, tuvastamiseks ja hävitamiseks valmistatud sõjalaev.

## Kirjeldus
Miinijahtijate kasutuselevõtu tingis arendatavate meremiinide keerukuse kasv 2. maailmasõja ja külma sõja ajal. 

Miinijahtijad on valmistatud võimalikult mittemagnetilistest materjalidest, on enamasti väikese süvisega ja hea manööverdusvõimega. Miinijahtijatel on tavaliselt kerge relvastus lähienesekaitseks. Relvastuseks on peamiselt kerged kahurid ja kuulipildujad. Sageli on neil ka meremiinide veeskamise võime. Miinitõrjeoperatsioone viivad nad läbi suuremate sõjalaevade (fregatt, korvett) julgestusel.

## Miinide otsimine ja hävitamine
Miinijahtija tegevus miinide avastamisel ja ükshaaval hävitamisel on erinevalt miinitraalerist väga ajamahukas. Miinide avastamiseks on miinijahtijal sonar ning avastatud objektide uurimiseks ja õhkimiseks ettevalmistamiseks veesatav allveerobot. Miinid või muud merepõhjast avastatud lõhkekehad õhitakse allveeroboti või miinituukri paigaldatud lõhkelaenguga. Laeng õhitakse kaugjuhtimisega. 

## Miinijahtijaid
Põhilised kasutusel olevad miinijahtijate klassid:
* Tripartite klassi miinijahtija
* Osprey klassi miinijahtija
* Sandown-klassi miinijahtija
* Frankenthal-klassi miinijahtija

## Vaata ka
*Miinitraaler